b'\n_START_ARTICLE_\nMatja\xc5\xbe Berger\n_START_SECTION_\n\xc5\xbdivljenjepis\n_START_PARAGRAPH_\nBerger je osnovno \xc5\xa1olo in gimnazijo kon\xc4\x8dal v Novem mestu, nato pa se je vpisal na AGRFT._NEWLINE_Po kon\xc4\x8danem \xc5\xa1tudiju je nekaj let pou\xc4\x8deval sloven\xc5\xa1\xc4\x8dino na novome\xc5\xa1ki gimnaziji. Kasneje je postal prepoznaven kot re\xc5\xbeiser treh proslav ob okroglih obletnicah samostojne Slovenije, ob peti, deseti in dvajseti. Re\xc5\xbeiral je tudi poslovilni nastop Katarine Venturini in Andreja \xc5\xa0kufce, uvod v poslovilno tekmo Jureta Zdovca z reprezentan\xc4\x8dnimi kolegi iz selekcij, ki so osvojile svet, odprtje Gira d\xe2\x80\x99Italia v Kranju leta 1994, petindevetdesetletnico in stoletnico Leona \xc5\xa0tuklja._NEWLINE_Berger je ravnatelj novome\xc5\xa1kega Anton Podbev\xc5\xa1ek Teatra, ki ga je sam ustanovil.'